stanford-oval/wikipedia huggingface dataset:
Dark Angel (yhtye)

| Dark Angel |
| --- | --- |

Tiedot
Toiminnassa:  1981–1992, 2002–2005, 2013–
Tyylilaji:  thrash metal, speed metal, progressiivinen metalli
Kotipaikka:   Los Angeles, Kalifornia, Yhdysvallat
Laulukieli:  englanti
Jäsenet:  Eric Meyer   Danyael Williams   Gene Hoglan   Ron Rinehart  
Levy-yhtiö:  Relativity Records  
Infobox OKNimi-testi OK: 
Dark Angel oli yhdysvaltalainen thrash metal-yhtye. Yhtye perustettiin Los Angelesissa ja sen ensimmäinen demo ilmestyi vuonna 1983. Yhtye hajosi 1990-luvun alussa, mutta se perustettiin uudelleen vuonna 2002 ja se hajosi taas vuonna 2005. Vuonna 2003 Dark Angel teki nauhoituksia täyspitkää levyä varten tauon jälkeen, mutta laulaja Ron Rinehartin vammauduttua vakavasti levyn lauluja ei saatu nauhoitettua, eikä levyäkään siten ole julkaistu. Ainoa kyseisistä sessioista julkaistu kappale on Metallica-cover Creeping Death, joka ilmestyi sekä itsenäisenä singlenä että Metallica-tribuutilla Metallic Attack - The Ultimate Tribute.
Yhtyeen jäsenistä on rumpali Gene Hoglan miltei ainoa, jonka muusikonura on jatkunut aktiivisena näihin päiviinmilloin? asti. Yhtyeen kitaristi Jim Durkinin kerrottiin kuolleen 58-vuotiaana 10. maaliskuuta 2023.
Jäsenet > Viimeinen tunnettu kokoonpano

Jim Durkin - kitarat  (1983-1989, 2013–2023)
Eric Meyer - kitarat  (1984-1992, 2002-2005, 2013–)
Gene Hoglan - rummut  (1984-1992, 2002-2005, 2013–)
Ron Rinehart - laulu  (1987-1992, 2002-2005, 2013–)
Mike Gonzalez - basso  (1986-1992, 2013–)
Jäsenet > Entiset jäsenet

Mike Andrade - rummut  (1983)
Jack Schwartz - rummut  (1983-1984)
Rob Yahn - basso  (1983-1986)
Don Doty - laulu  (1983-1987)
Lee Rausch - rummut  (1984)
Bob Gourley - rummut  (1984)
Justin Mann - rummut  (1985)
Danyael Williams - basso  (2002-2005)
Jim Drabos - laulu  (1987)
Brett Eriksen - kitarat  (1989-1991)
Cris McCarthy - kitarat  (1991-1992)
Diskografia

Studioalbumit
We Have Arrived (1985,  Azra/Metalstorm)
Darkness Descends (1986,  Combat Records)
Leave Scars (1989,  Combat Records)
Time Does Not Heal (1991,  Combat Records)
Livealbumit
Live Scars (1990)
Kokoelma-albumit
Decade of Chaos: The Best of Dark Angel (1992)
Demot
Gonna Burn Weed (1983)
Demo II (1983)
Live Demo (1984)
Live Demo From Berkeley (1985)
Atrocity Exhibition (1992)
Singlet
"Merciless Death" (1985)
Videot
3-Way Thrash (1989,  VHS)
Ultimate Revenge 2 (1989,  VHS & CD)
Muut esiintymiset
Metallic Attack: Metallica - The Ultimate Tribute (2004,  kappale "Creeping Death")
Ghazi bin Muhammad

Ghazi bin Muhammad vuonna 2011
Ghazi bin Muhammad (s. 1966) on jordanialainen prinssi ja professori. Jordanian kuningas Talal oli hänen isoisänsä.
Ghazi on Jordanian yliopistossa islamilaisen filosofian professori. Hän on ollut keskeinen henkilö uskontokuntien välisissä rauhanpyrkimyksissä. Norjalaisen Rauhantutkimuslaitos PRIOn johtaja Kristian Berg Harpviken piti  häntä yhtenä vahvimmista ehdokkaista saamaan vuoden 2009 Nobelin rauhanpalkintoa.
H. E. V. Ekelund

Herman Erik Vilhelm Ekelund (3. toukokuuta 1853 Iisalmi – 6. elokuuta 1936 Jyväskylä) oli suomalainen lyseon lehtori ja päätoimittaja.
Ekelundin vanhemmat olivat Iisalmen kappalainen, varapastori Erik Ekelund (1822–1872) ja Laura Nadeshda von Nandelstadh. Hän pääsi ylioppilaaksi 1872 Kuopion kymnaasista ja valmistui Helsingin yliopistosta filosofian kandidaatiksi 1879.
Ekelund oli historian ja maantieteen opettajana Kuopion yksityislyseossa vuoden ajan, suomenkielen opettajana Jyväskylän yksityisessä tyttökoulussa 1879–1882 ja Jyväskylän lyseossa ruotsinkielen, maantiedon ja historian kollegana ja nuorempana lehtorina 1882–1926. Hän oli myös Jyväskylän jatkoluokkien ruotsinkielen opettajana sekä vuonna 1886 perustamansa Jyväskylän valmistavan koulun johtajana ja opettajana. Hän oli Suomalainen-lehden päätoimittajana ja Keski-Suomi-lehden toimittajana. Ekelund oli Jyväskylän kaupunginvaltuuston, kirkkoneuvoston ja säästöpankin johtokunnan sekä isännistön jäsenenä. Eläkkeelle jäätyään Ekelund muutti asumaan Sysmän Suopeltoon.
Vilhelm Ekelund oli naimisissa vuodesta 1883 Hilma Charlotta Renqvistin kanssa.
Aiheesta muualla

Wilhelm Ekelund, Aline Hokkasen valokuva 1900-luvun alusta, Museovirasto, Kansatieteen kuvakokoelma (Finna9
Ghazi Stadium

| Ghazi Stadium |
| --- | --- |

Rakennuksen tiedot
Sijainti:  Kabul, Afganistan
Koordinaatit:  34°31.1′N, 69°11.6′E
Rakennustyöt aloitettu:  1923
Avattu:  1923
Remontoitu:  2002–2003
Omistaja:  Afganistanin Olympialiitto
Käyttäjät
 Maiwand Kabul FC, Afganistanin jalkapallomaajoukkue 
Katsojakapasiteetti
 25 000 
Lisää rakennusartikkeleitaArkkitehtuurin teemasivulla
Ghazi Stadium (pers. ‏ورزشگاه غازى‎) on monikäyttöinen stadion Kabulissa, Afganistanissa, jonka omistaa Afganistanin Olympialiitto. Stadion rakennettiin vuonna 1923 ja sille mahtuu 25 000 katsojaa. Se toimii Maiwand Kabul FC:n ja Afganistanin maajoukkue kotikenttänä. Sitä remontoitiin vuosina 2002–2003.
Stadionin ensimmäinen kansainvälinen jalkapallo-ottelu pelattiin Afganistanin ja Iranin välillä. Ottelu pelattiin 1. tammikuuta 1941.
Great Bend Subdivision

Great Bend Subdivision on Kansasin osavaltion keskiosassa Yhdysvalloissa sijaitseva Kansas and Oklahoma Railroadin hallinnoima ja liikennöimä rautatieosuus. Rataosan on alun perin rakentanut Atchison, Topeka and Santa Fe Railway osana Hutchinsonin–Great Bendin–Kinsleyn rataa. Liikenteen siirryttyä käyttämään suorempaa reittiä Hutchinsonin ja Kinsleyn välillä AT&SF myi rataosan paikalliselle tavaraliikennettä välittävälle rautatieyhtiölle. Nykyisin rataosalla liikennöidään vain jakelu-ja keräilyjunia, ja liikenne välillä Garfield–Kinsley on lakkautettu.
Aiheesta muualla

Kansas & Oklahoma Railroad: Ratakartta (Arkistoitu – Internet Archive)
H. C. Toft

| H>  C. Toft.Tanskan sisäministeri |
| --- | --- |
 Hilmar Baunsgaardin hallitus 29. kesäkuuta 1969 – 11. lokakuuta 1971  
Edeltäjä:  Poul Sørensen
Seuraaja:  Egon Jensen
Kansankäräjäedustaja
 1957–1975  
Henkilötiedot
Koko nimi:  Hans Carl Toft
Syntynyt: 7. tammikuuta 1914 Thisted, Tanska
Kuollut: 29. syyskuuta 2001 (87 vuotta)
Tiedot
Puolue:  Konservatiivinen kansanpuolue
Hans Carl Toft (7. tammikuuta 1914 Thisted – 29. syyskuuta 2001) oli tanskalainen konservatiivisen kansanpuolueen poliitikko. Hän istui kansankäräjillä vuosina 1957–1975 ja toimi Tanskan sisäministerinä 1969–1971.
Aiheesta muualla

H. C. Toft Tanskan kansankäräjien verkkosivuilla (tanskaksi)
Dark Ages

| Dark Ages Soulfly |
| --- | --- | --- |

Studioalbumin tiedot
 Julkaistu: 4. lokakuuta 2005
 Levy-yhtiö: Roadrunner
Soulflyn muut julkaisut
| Prophecy 2004 | Dark Ages 2005 | Conquer 2008 |
Dark Ages on Soulflyn viides studioalbumi, joka julkaistiin 4. lokakuuta 2005.
Kappaleet

The Dark Ages – 0.48
Babylon – 3.53
I and I – 3.15
Carved Inside – 3.35
Arise Again – 4.10
Molotov – 1.57
Frontlines – 4.34
Innerspirit – 5.15
Corrosion Creeps – 4.26
Riotstarter – 5.00
Bleak – 4.56
(The) March – 1.18
Fuel the Hate – 4.12
Staystrong – 8.13
Soulfly V – 10.50
Arvostelut

Imperiumi: 8½/10
Aiheesta muualla

Dark Ages Discogsissa. (englanniksi)
Albumi Dark Ages Encyclopaedia Metallum -sivustolla (englanniksi)
Soulfly
| --- | --- |
Studioalbumit:   Soulfly  Primitive  3  Prophecy  Dark Ages  Conquer  Omen  Enslaved  Savages  Archangel  Ritual  Totem 
EP:t:   Tribe 
Singlet:   Tribe  Bleed  Umbabarauma  Back To The Primitive  Unleash  Rise of the Fallen  World Scum  Bloodshed  Master of Savagery  Ayatollah of Rock 'n' Rolla  We Sold Our Souls to Metal  Sodomites  Archangel  Titans  No Hope No Fear  Evil Empowered  Ritual  Dead Behind the Eyes  Superstition  Scouring the Vile  Filth Upon Filth 
DVD:t:   Song Remains Insane 
Musiikkivideot:   Bleed  Back to the Primitive  Seek 'n' Strike  Prophecy  Carved Inside  Frontlines  Innerspirit  Unleash  Rise of the Fallen  World Scum  Bloodshed  Archangel  Filth Upon Filth
Gundulf

Gundulf (524–607) oli Austrasian varakuningas tai major domus sekä Tongerenin piispa vuosina 600–607. Gundulf tuli Austrasian hovin palvelukseen kuningas Sigebert I:n kaudella, ja jatkoi uraansa myös tämän seuraajien Kildebert II:n ja Teodebert II:n aikana.
Ginglymodi

| Ginglymodi |
| --- | --- |
 Täpläluuhauki (Lepisosteus oculatus)
 Myöhäispermikausi – Nykyaika (Holoseeni)  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Luukalat Osteichthyes
Alaluokka::  Viuhkaeväiset Actinopterygii
Osaluokka::  Holostei
Lohko::  Ginglymodi  Cope, 1872
Alaryhmät
 Katso teksti 
Katso myös
   Ginglymodi Wikispeciesissä   Ginglymodi Commonsissa 
Infobox OKNimi-testi OK: 
Ginglymodi on viuhkaeväisiin kuuluva luukalojen lohko, joka sisältää luuhaukikalat ja sukupuuttoon kuolleen lahkon Semionotiformes.
Luokittelu

Lohko: Ginglymodi
Suku: †Kyphosichthys
Suku: †Sangiorgioichthys
Suku: †Ticinolepis
Kladi: Neoginglymodi
Lahko: Luuhaukikalat (Lepisosteiformes)
Suku: †Neosemionotus
Alalahko: Lepisosteoidei
Suku: †Araripelepidotes
Suku: †Pliodetes
Suku: †Thaiichthys
Heimo: †Lepidotidae
Yläheimo: Lepisosteoidea
Heimo: Luuhauet (Lepisosteidae)
Heimo: †Obaichthyidae
Lahko: †Semionotiformes
Heimo: †Callipurbeckiidae
Heimo: †Macrosemiidae
Heimo: †Semionotidae
Luokittelu > Fylogenia

Muokattu tutkimusten López-Arbarello (2012) ja López-Arbarello & Sferco (2019) pohjalta:
Ginger Ninja

| Ginger Ninja> Tiedot |
| --- | --- |
Tyylilaji:  pop
Kotipaikka:   Tanska
Laulukieli:  englanti
Jäsenet:  Johan Luth   Carl-Erik Riestra Rasmussen   Henrik Hamilton   Rasmus Søby Andersen  
Aiheesta muualla
www.gingerninja.dk
Infobox OKNimi-testi OK: 
Ginger Ninja on tanskalainen englanniksi laulava indie pop/synthpop-yhtye. Yhtye on ollut olemassa vuodesta 2008 lähtien, jonka aikana se on ehtinyt esiintyä mm. Roskilde Festivaleilla. Yhtyeen jäsenet ovat Johan Luth, Carl-Erik Riestra Rasmussen, Henrik Hamilton ja Rasmus Søby Andersen
Suomessa yhtye tuli tutuksi keväällä 2010 radioissa paljon soineesta "Bone Will Break Metal" -kappaleesta.
Diskografia > Albumit

Wicked Map (2010)
Excess Space (2014)
Diskografia > Singlet

Sunshine (2009)
Bone Will Break Metal (2009)
Wet Like a Dog (2010)
Aiheesta muualla

Yhtyeen kotisivut
Ginger Ninja MySpacessa
Glitter (Melon albumi)

| Glitter Melo |
| --- | --- | --- |

Studioalbumin tiedot
 Julkaistu: 2. huhtikuuta 2021
 Kesto: 29.57
 Levy-yhtiö: Skorpioni
Listasijoitukset
  2.
Melon muut julkaisut
| Elektri 2019 | Glitter 2021 | Helena 2022 |
Glitter on suomalaisen rap-artisti Melon vuonna 2021 julkaistu albumi. Albumilta julkaistiin tuplasingle ”e” / ”Moncler”. Albumin julkaisi levy-yhtiö Skorpioni.
Kappaleet

Crunch Time – 1.49
En antaudu – 2.25
Uus sydän – 2.12
Yonas – 2.38
Ihasama – 1.43
e – 3.25
Aha, okei! – 2.31
Nyt – 2.29
Thot! – 1.53
Enempää – 1.52
Moncler – 3.23
Pitäkää kii! – 3.30
Tuottajat

4eva (1,2,3,4,5,6,7,8,9,10,11,12)
Kuiva H (3,4,5,7,9,10)
1ilmari (7)
star boy (7)
MELO (10)
Dauphin

Dauphin oli Ranskan alueella käytössä ollut harvinainen aatelisarvo, jota käytettiin Ranskan kuningaskunnan kruununperillisten tittelinä vuosina 1349–1791 ja 1824–1830.
Historia

Dauphin on alkujaan ollut Kaakkois-Ranskassa sijaitsevan itsenäisen alueen Dauphinén Viennen kreivien lisänimi, sittemmin titteli, ”Viennen dauphin” (ransk. Dauphin de Viennois). Sana dauphin tarkoittaa delfiiniä, jonka kuva oli Viennen kreivien vaakunassa.
Viennen dauphinia jäljitellen eräs Auvergnen kreivien sukuhaara otti myös käyttöön tittelin ”Auvergnen dauphin”.
Ranskan monarkia

Ranskan kuningaskunnan kruununperilliset kantoivat dauphinin titteliä vuodesta 1349 lähtien. Tuolloin lapseton Viennen kreivi Humbert II myi läänityksensä Dauphinén Ranskan kuninkaalle Filip VI:lle sillä ehdolla, että kruununperillinen kantaisi dauphinin nimeä ja arvoa.
Saadakseen kruununperijänä dauphinin tittelin pelkkä perimysoikeus ei riitä. Tittelin saajan tulee olla hallitsevan, elossa olevan monarkin jälkeläinen. Täten Ranskan kuninkaista esimerkiksi Frans I ei ollut dauphin, sillä hän nousi hallitsijaksi serkkunsa Ludvig XII:n jälkeen. Ludvig XIV:n aikoihin asti arvonimenä oli yleisesti muoto Viennen dauphin, mutta tuolloin se muuttui muotoon Ranskan dauphin (ransk. Dauphin de France).
Ensimmäinen Ranskan monarkian jäsen, jonka lisänimenä oli dauphin, oli Juhana II, joka seurasi valtaistuimelle isäänsä Filip VI:a. Viimeinen oli dauphin Kaarle X:n poika Angoulêmen herttua, joka kuitenkin luopui arvosta vuonna 1830.
Erikoisuuksia

Ludvig XIV:n pitkä hallituskausi aiheutti paljon ongelmia. Ensinnäkin hänen poikaansa Ludvigia (1661–1715) kutsuttiin nimellä le Grand Dauphin (”suuri dauphin”), koska tämän poika Ludvig (1682–1712) sai arvon le Petit Dauphin (”pieni dauphin”). Vielä ehti listaan kolmaskin Ludvig  (1707–1712), joka hänkin oli Dauphin. Vuonna 1712 oli vuorossa seuraava Ludvig (1710–1774), joka oli dauphin ja hallitsijana Ludvig XV, eli hän seurasi valtaistuimelle suoraan isoisänsä isää.
Dauphinin puolisoa on yleisesti kutsuttu arvonimellä dauphine. Lisäksi nykyisessä kielenkäytössä melkein ketä tahansa jonkun perillistä voidaan kutsua dauphiniksi. Kruununperillisen kohdalla kyse oli erisnimen luonteisesta arvosta, ja siksi se kirjoitetaan ranskassa isolla kirjaimella, kun tiedetään kenestä dauphinista on kyse.
Aiheesta muualla

Kuvia tai muita tiedostoja aiheesta Dauphin Wikimedia Commonsissa
Ranskan dauphinin vaakuna.
Gundoland

Gundoland tai Gundeland (k. 635 tai 639) oli Neustrian major domus noin 613–639 tai 613–635. Gundolandista tiedetään vain vähän, mutta kronikoissa hänet mainitaan jalona ja ahkerana miehenä. Hän saattoi olla edeltäjänsä Landricin veli.
Goodbye Lullaby

| Goodbye Lullaby Avril Lavigne |
| --- | --- | --- |

Studioalbumin tiedot
 Äänitetty : marraskuu 2008 – lokakuu 2010
 Julkaistu:  2. maaliskuuta 2011  4. maaliskuuta 2011  8. maaliskuuta 2011
 Formaatti: CD
 Tuottaja(t): Avril Lavigne, Butch Walker, Deryck Whibley, Max Martin, Shellback
 Tyylilaji: rock, pop
 Kesto: 51.22
 Levy-yhtiö: RCA Records/Sony
Listasijoitukset
  8. (viikko 11/2011)
Avril Lavignen muut studioalbumit
| The Best Damn Thing 2007 | Goodbye Lullaby 2011 | Avril Lavigne 2013 |
Singlet albumilta Goodbye Lullaby
 ”What the Hell” Julkaistu: 2011-01-077. tammikuuta 2011  ”Smile” Julkaistu: 2011-05-066. toukokuuta 2011  ”Wish You Were Here” Julkaistu: 2011-09-099. syyskuuta 2011
Goodbye Lullaby on kanadalaisen laulaja-lauluntekijä Avril Lavignen neljäs studioalbumi. Albumi julkaistiin ensin Japanissa 2. maaliskuuta 2011, jonka jälkeen se julkaistiin maailmanlaajuisesti 8. maaliskuuta 2011. Suomessa albumi julkaistiin 4. maaliskuuta 2011.
Ensimmäinen single, "What the Hell", julkaistiin 10. tammikuuta 2011. Toukokuussa toisena singlenä julkaistiin kappale "Smile". Kolmas single, "Wish You Were Here", ilmestyi 9. syyskuuta 2011.
Kappaleet

Lavigne julkisti albumin virallisen kappalelistan 21. joulukuuta 2010 kotisivuillaan.
Kaikki kappaleet säv. ja san. Avril Lavigne, ellei toisin mainita.
Black Star – 1.34
What the Hell – 3.40 (säv. ja san. Avril Lavigne, Max Martin, Shellback)
Push – 3.01 (säv. ja san. Lavigne, Evan Taubenfeld)
Wish You Were Here – 3.45 (säv. ja san. Lavigne, Martin, Shellback)
Smile – 3.29 (säv. ja san. Lavigne, Martin, Shellback)
Stop Standing There – 3.27
I Love You – 4.02 (säv. ja san. Lavigne, Martin, Shellback)
Everybody Hurts – 3.41 (säv. ja san. Lavigne, Taubenfeld)
Not Enough – 4.18 (säv. ja san. Lavigne, Taubenfeld)
4 Real – 3.28
Darlin – 3.50
Remember When – 3.29
Goodbye – 4.32
Alice – 5.00 (pidennetty versio)
Deluxe Editionin bonuskappaleet:
What the Hell – 3.40 (akustinen versio, säv. ja san. Lavigne, Martin, Shellback)
Push – 2.46 (akustinen versio, säv. ja san. Lavigne, Taubenfeld)
Wish You Were Here – 3.46 (akustinen versio, säv. ja san. Lavigne, Martin, Shellback)
Bad Reputation – 2.42 (cover Joan Jettin kappaleesta Bad Reputation, säv. ja san. Ritchie Cordell, Joan Jett, Marty Joe Kupersmith, Kenny Laguna)
Arvostelut

Metacritic: 58/100
About.com:
Allmusic:
Entertainment Weekly: B–
Rolling Stone:
Gina Gogean

Gina Gogean
Gina Elena Gogean (s. 9. syyskuuta 1977 Câmpuri, Vrancea, Romania) on entinen romanialainen telinevoimistelija ja olympiamitalisti. Hän voitti 1990-luvulla kuusi henkilökohtaista maailmanmestaruutta kolmella eri telineellä sekä Euroopan-mestaruuden moniottelussa, permannolla ja puomilla. Eritasonojapuut olivat hänen heikoin telineensä.
Gogean saavutti Barcelonan 1992 olympialaisissa pronssia telinevoimistelun joukkuekilpailussa. Henkilökohtaisessa moniottelussa hän oli kuudes. Telinekohtaisiin loppukilpailuihin hän pääsi hypyssä ja sijoittui viidenneksi. Atlantan 1996 olympialaisissa Gogean saavutti hopeaa henkilökohtaisessa moniottelussa sekä pronssia hypyssä, puomilla ja joukkuekilpailussa. Permannolla hän sijoittui seitsemänneksi.
Vuonna 1993 Gogean saavutti Birminghamin MM-kilpailuissa hopeaa moniottelussa ja permannolla sekä pronssia puomilla. Vuonna 1994 hän voitti Dortmundissa MM-kultaa joukkuekilpailussa. Samana vuonna Brisbanen MM-kilpailuissa hän voitti kultaa hypyssä sekä saavutti pronssia permannolla. Sabaessa 1995 hän voitti kultaa permannolla ja joukkuekilpailussa sekä saavutti pronssia hypyssä. San Juanin MM-kilpailuissa 1996 hänen meriitteihinsä lisättiin permannon ja hypyn maailmanmestaruus.  Lausannen MM-kilpailuissa 1997 hän voitti kultaa puomilla, permannolla ja joukkuekilpailussa sekä saavutti pronssia hypyssä. Yhteensä hän kokosi MM-kilpailuista yhdeksän kultaa, kaksi hopeaa ja neljä pronssia.
Vuonna 1992 Nantesin EM-kilpailuissa Gogean voitti kultaa permannolla sekä saavutti hopeaa moniottelussa ja hypyssä. Tukholmassa 1994 hän voitti EM-kultaa moniottelussa, puomilla ja joukkuekilpailussa sekä saavutti pronssia permannolla. Birminghamin EM-kilpailuissa 1996 hän voitti kultaa joukkuekilpailussa sekä saavutti hopeaa hypyssä ja puomilla. EM-kilpailuista hänellä on mitaleja yhteensä viisi kultaa, neljä hopeaa ja yksi pronssi.
Glitnir

| Glitnir banki h> f. |
| --- | --- |

Yritysmuoto:  Julkinen osakeyhtiö
Perustettu:  2000
Perustaja:  Íslandsbanki ja investointipankki FBA
Kotipaikka:  Reykjavík
Toiminta-alue:  Pohjois-Eurooppa
Toimiala:  pankkitoiminta, sijoituspalvelut, varainhoito
Tuotteet:  Sijoitus-, säästämis- ja varainhoitopalvelut
Liikevoitto:  27,651 milj. ISK (2007)
Henkilöstö:  1 980 (2007)
Kotisivu:  glitnirbank.com
Infobox OKVirheellinen NIMI-arvo: 
Glitnir banki h.f. on Islannin kolmanneksi suurin pankki.
29. syyskuuta 2008 kansainvälisen finanssikriisin yhteydessä Islannin valtio ilmoitti hankkivansa 75 prosenttia pankin osakkeista 600 miljoonan euron hintaan turvatakseen pankin toiminnan jatkumisen. Suomen Glitnir vakuutti, ettei toimenpide vaikuta suomalaisiin asiakkaisiin. Myöhemmin 8. lokakuuta pankki siirtyi kokonaan Islannin rahoitustarkastuksen alaisuuteen.
Suomen Glitnir 2007–2008

Glitnir hankki vuonna 2007 suomalaisen sijoituspalveluyhtiön FIM Group Oyj:n ja muutti sen nimen Glitnir Oyj:ksi. Yhtiö jatkoi FIM Groupin sijoituspalvelutoimintaa ja harjoitti lisäksi talletuspankkitoimintaa, johon se sai toimiluvan Rahoitustarkastukselta elokuussa 2007. FIM Group Oyj:n suurin omistaja ja perustaja Seppo Sairanen ansaitsi noin 110 miljoonaa euroa kun FIM myytiin.
Suomen Glitnir Oyj:llä oli viisi tytäryhtiötä:
Glitnir Pankki Oy (entinen FIM Pankkiiriliike Oy) – pankkipalvelut, arvopaperivälitys, investointipankkitoiminta
Glitnir Varainhoito Oy (entinen FIM Varainhoito Oy) – varainhoitopalvelut, sijoitusrahastotoiminta.
Glitnir Alternative Investments Oy (entinen FIM Corporate Finance Oy) – strukturoidut sijoituslainat
CJSC Glitnir Securities – sijoituspalvelut Venäjän markkinoilla.
LLC FIM Asset Management – Venäjän lainsäädännön mukainen rahastoyhtiö, joka toimii Moskovassa.
Suomen Glitnirin pääkonttori oli Helsingissä, minkä lisäksi yhtiöllä oli sivukonttoreita usealla paikkakunnalla Suomessa. Pankilla oli Suomessa noin 17 000 tallettajaa, jotka olivat sijoittaneet korkotileille 300 miljoonaa euroa.
Yrityksen toimiva johto ilmoitti 14. lokakuuta 2008 ostaneensa Glitnir Oyj:n osakkeet ja vaihtavansa yhtiön nimen takaisin FIM Oyj:ksi.
Aiheesta muualla

Glitnir (suom.)
Glitnir (engl.) (Arkistoitu – Internet Archive)
Glitnir Swap Sellers May Pay Almost $2 Billion to Honor Bonds Bloomberg 5.11.2008
Gina Kingsbury

| Mitalit | Mitalit | Mitalit |  |
| --- | --- | --- | --- |
|  Gina Kingsbury |  Gina Kingsbury |  Gina Kingsbury |  |
Maa:   Kanada
Naisten jääkiekko
|  Olympialaiset  |  Olympialaiset  |  Olympialaiset  |  |
|  Kultaa | Torino 2006 |  |  |
|  Kultaa | Vancouver 2010 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Yhdysvallat 2001 |  |  |
|  Kultaa | Kanada 2004 |  |  |
|  Kultaa | Kanada 2007 |  |  |
|  Hopeaa | Ruotsi 2005 |  |  |
|  Hopeaa | Kiina 2008 |  |  |
|  Hopeaa | Suomi 2009 |  |  |
Gina Kingsbury (s. 26. marraskuuta 1981 Uranium City, Saskatchewan) on kanadalainen jääkiekkoilija, pelipaikaltaan hyökkääjä. Hän pelasi Kanadan maajoukkueessa kaksissa olympialaisissa ja voitti molemmissa kultaa. Maailmanmestaruuskilpailuissa hän pelasi kuusi kertaa ja voitti niissä kolme kultamitalia.
Kingsbury voitti WWHL-liigan mestaruuden Calgary Oval X-Tremen joukkueessa vuosina 2007 ja 2008.
Gunnar Uotila

Reino Helismaan muistokivi, 1983 (1987), Helsinki.
Gunnar Uotila (9. tammikuuta 1913 Hämeenlinna – 14. kesäkuuta 1997 Helsinki) oli suomalainen, erityisesti puuveistoksistaan tunnettu kuvanveistäjä. Puun käsittelyn hän oppi jo lapsena, sillä hänen isänsä oli puuseppä. Eri puulajit olivat Uotilan tärkein materiaali, vaikka hän käytti myös kiveä ja pronssia.
Uotila opiskeli Taideteollisessa keskuskoulussa vuosina 1934–1937. Ensi kerran hänen töitään oli näytteillä vuonna 1940 ja siitä lähtien lukuisissa näyttelyissä kotimaassa sekä Berliinissä, Kiirunassa ja Prahassa. Hänen ensimmäinen yksityisnäyttelynsä oli vuonna 1945 ja viimeinen vuonna 1995.
Gunnar Uotilan veistoksia on Ateneumissa ja muissakin Suomen taidemuseoissa. Julkisia veistoksia on monissa kirkoissa kuten Herttoniemen, Puistolan ja Vartiokylän kirkoissa Helsingissä, Pieksämäen Uudessa kirkossa, Maarianhaminan, Vaasan, Rajamäen, Pääskylahden ja Rovaniemen kirkoissa. Hän veisti myös naapurinsa Reino Helismaan hautamuistomerkin sekä muistopatsaan Helsingin Puistolan kaupunginosaan.
Gunnar Uotilan pojanpoika on laulaja Paul Uotila.
Great Buildings

| Great Buildings> Tiedot |
| --- | --- |
Toiminnassa:  1979–1984
Tyylilaji:  Rock
Kotipaikka:  Yhdysvallat
Laulukieli:  Englanti
Jäsenet:  Danny Wilde   Phil Solem   Ian Ainsworth  
Levy-yhtiö:  Columbia Records  
Infobox OKNimi-testi OK: 
Great Buildings on 1979 perustettu rock-yhtye. Yhtye hajosi vuonna 1984 toisen studiolevynsä jälkeen eikä ole sen jälkeen tehnyt comebackia esiintymislavoille. Vuonna 2006 yhtye julkaisi kokoelmalevyn The Greatest of the Buildings. Yhtyeen hajottua ja jäsenten lähdettyä omille teilleen Danny Wilde lähti soolouralle, joka jatkui 2000-luvulle asti ja jatkuu edelleen.
Diskografia

Apart from the Crowd (1981)
The Second Album (1983)
The Greatest Of Buildings (2006)
Aiheesta muualla

Great Buildings Allmusic.com-sivustolla. (englanniksi)
Gustaf Wrede

Gustaf Wrede voi tarkoittaa ainakin seuraavia henkilöitä:
Gustaf Wrede af Elimä (1775–1830), suomalainen vapaaherra, everstiluutnantti ja Varkauden ruukin perustaja
Gustaf Wrede af Elimä (1853–1939), "Parkanon paroni", suomalainen metsänhoitaja ja suojeluskunta-aktiivi
Gustaf Oskar Axel Wrede (1862–1939), suomalainen merenkulkuhallituksen pääjohtaja
Gustaf Woldemar Wrede (1889–1958), suomalainen teollisuusjohtaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gustaf Wrede”, voi hakea sivunnimihaulla, laajalla sivunnimihaulla tai tekstihaulla.